Filistieši

Filistieši bija Vidusjūras austrumu piekrastē Filistijā (Palestīnā) dzīvojoša tauta, kas pieminēta Vecās Derības rakstos no apmēram 12. līdz 8. gadsimtam p.m.ē.. 

Ap 12. gadsimtu p.m.ē. filistieši izveidoja vairākas pilsētvalstis, tostarp Ašdodu, Gazu, Aškelonu, Gatu un Ekronu. Tajā pašā laikā no Senās Ēģiptes Palestīnā ieradās izraēliešu ciltis, kas apmetās Jūdejas un Samārijas kalnos, veidojot Izraēlas un Jūdejas ķēniņvalstis.

Bībeles Samuēla grāmatās aprakstīts izraēliešu kari ar filistiešiem, ieskaitot Dāvida divkauju ar filistiešu milzi Goliātu no Gatas pilsētas. Drīz pēc tās pirmais Izraēlas ķēniņš Sauls 1010. gadā p.m.ē. mira cīņā ar filistiešiem un varu pārņēma ķēniņš Dāvids.

 Atsauces 

Kategorija:Tuvo Austrumu vēsture
Kategorija:Izraēlas vēsture
Kategorija:Bībeles vietas